เทอโรซอร์สามารถบินได้ ตั้งแต่แรกเกิด
ภาพ : James Brown,เมื่อเร็วๆนี้ มีการค้นพบที่ก้าวหน้าขึ้นจากนักบรรพชีวินวิทยาแห่งมหาวิทยาลัยเลสเตอร์ ในอังกฤษ เกี่ยวกับสัตว์เลื้อยคลานบินได้ ชื่อ เทอโรแดคทิล (pterodactyls) ซึ่งเป็นสกุลที่สูญพันธุ์ของเทอโรซอร์ (pterosaurs) สัตว์เลื้อยคลานบินได้ในยุคครีเตเชียส อาศัยอยู่ในโลกเมื่อ 165-65 ล้านปีก่อน และสูญพันธุ์ไปพร้อมกับไดโนเสาร์,นักบรรพชีวินวิทยาตั้งสมมติฐานจากพื้นฐาน ของตัวอ่อนซากดึกดำบรรพ์หรือฟอสซิล (fossil) ที่พบในจีน ซึ่งพบว่ามีปีกที่พัฒนาได้ไม่ดีนัก พวกเขาเผยว่าเทอโรแดคทิลมีความสามารถที่น่าทึ่ง คือสามารถบินได้ตั้งแต่แรกเกิด ทั้งๆที่ก่อนหน้านี้คิดกันว่าเทอโรแดคทิลจะบินทะยานขึ้นไปบนอากาศได้ ก็ต่อเมื่อพวกมันเติบโตเกือบเต็มวัยแบบเดียวกับนกหรือค้างคาว แต่ต่างกันที่เทอโรแดคทิลไม่มีพ่อแม่ดูแลให้อาหาร ดังนั้น มันต้องช่วยเหลือตัวเองตั้งแต่แรกเกิด ซึ่งความสามารถในการบินจะทำให้มันมีกลไกการเอาชีวิตรอด เช่น หลบเลี่ยงไดโนเสาร์ที่กินเนื้อ เป็นอาหาร แต่ในทางกลับกันการบินได้แต่แรกเกิดก็เผชิญความเสี่ยงต่ออันตราย เพราะหลายตัวต้องตายตั้งแต่อายุยังน้อย,อย่างไรก็ตาม นักบรรพชีวินวิทยาเชื่อว่าการค้นพบนี้จะส่งผลกระทบอย่างลึกซึ้งต่อความเข้าใจวิธีการใช้ชีวิตของเทอโรแดคทิล และมีความสำคัญต่อการทำความเข้าใจว่าโลกของไดโนเสาร์ขับเคลื่อนโดยรวมอย่างไรในยุคดึกดำบรรพ์.
เมื่อเร็วๆนี้ มีการค้นพบที่ก้าวหน้าขึ้นจากนักบรรพชีวินวิทยาแห่งมหาวิทยาลัยเลสเตอร์ ในอังกฤษ เกี่ยวกับสัตว์เลื้อยคลานบินได้ ชื่อ เทอโรแดคทิล (pterodactyls) ซึ่งเป็นสกุลที่สูญพันธุ์ของ
เทอโรซอร์,เทอโรแดคทิล,ไดโนเสาร์,ซากดึกดำบรรพ์,ฟอสซิล,สัตว์เลื้อยคลานบินได้,โลกโศภิน,การศึกษา